text: Seks personer i sikkerhed efter kæntring
  10 maj 2018 kl. 14.31
  En gruppe kano- og kajakroere måtte torsdag reddes i sikkerhed.
  Politiet har 16.15 fået en anmeldelse om, at en kano er kæntret i Ho Bugt cirka 300 meter ud for Hjerting. 
  Syd- og Sønderjyllands Politi oplyste, at tre personer lå i vandet, redningsmandskab med båd og helikopter blev sendt til stedet.
  Opdatering 17.00: Politiet oplyser, at seks personer i både kano og kajak har været indblandet i episoden. Tre personer var søgt ind på øen Langli, hvor redningshelikopteren hentede dem og landede dem på Hjerting Strand.
  De tre andre blev reddet i land af en kitesurfer, de var i færd med at træne til DM, skriver JydskeVestkysten. 
  Alle personer er i sikkerhed.
  